**Jason Kouchak** on pianisti, säveltäjä ja laulaja-lauluntekijä.

Lapsuus ja nuoruus
------------------

Jason Mariano Kouchak syntyi Lyonissa, Ranskassa. Hän kävi koulunsa Westminster Schoolissa ja opiskeli klassista pianonsoittoa Royal College of Music -konservatoriossa sekä Edinburghin yliopistossa. Hän on Venäjän keisarikunnan laivaston amiraali Aleksandr Koltšakin jälkeläinen.

Esiintyminen ja tuotanto
------------------------

Jason Kouchak on levyttänyt viisi albumia, joista kaksi on tuotettu Abbey Road Studioilla. Hän on esiintynyt sekä Britannian (BBC) että Japanin (NHK) valtakunnallisilla tv- ja radiokanavilla ja konsertoinut ympäri maailmaa klassisena pianistina muun muassa Hongkongissa, Singaporessa ja Japanissa. Hän on esiintynyt Royal Festival Hallissa (Lontoo), Salle Pleyellessä (Pariisi) ja Mariinski-teatterissa (Pietari) ja konsertoinut Edinburghin kansainvälisillä festivaaleilla.

Kouchakin muihin esiintymisiin kuuluvat "*The Moon represents my Heart*", jonka hän esitti Julian Lloyd Webberin & Jiaxin Chengin kunniaksi järjestetyssä gaalakonsertissa Chelsea Arts Clubilla Lloyd Webberin 60-vuotissyntymäpäivän kunniaksi sekä Guildhallissa järjestetty Chopinin 200-vuotisjuhlakonsertti jossa hän esiintyi laulaja-näyttelijätär Elaine Pagen kanssa vuonna 2010. Hän on esittänyt kabareita sekä Café de Parisissa että Café Royalessa.

Vuonna 2012 Jason Kouchak esiintyi Galle Literary Festivaleilla Tom Stoppardin kanssa ja London Chess Classicin avajaisissa. Samana vuonna hänestä tuli myös Lontoossa ja Edinburghissa järjestetyn 20:nnen French Film Festival UK tapahtuman musiikillinen johtaja, minkä merkeissä hän esiintyi myös Pariisissa Britannian suurlähetystössä Chopinin vuosipäivänä.

Valikoidut esiintymiset
-----------------------

Vuonna 1990 Jason Kouchak esiintyi vierailevana taiteilijana Lontoon Ritz -hotellissa järjestetyillä prinsessa Margaretin 60-vuotisjuhlilla sekä klassisena pianistina Zeffirellin Hamletista kertovan elokuvan ensi-illassa.

Vuonna 1998 hän esitti Lontoon Victoria ja Albert museossa tulkintansa "*Shakura*" keisari Akihitolle. Hän esitti teoksen myös vuonna 1995 Koben maanjäristyksen uhrien muistoksi järjestetyssä tilaisuudessa ja teos nauhoitettiin Julian Lloyd Webberin albumille Cello Moods. Myös japanilainen olympialuistelija Yuka Sato käytti sitä esityksessään vuonna 1999.

Vuosina 2011 ja 2013 Jason Kouchak esitti venäläisen laulun "*Dark Is the Night*" toisen maailmansodan muistoksi järjestetyissä konserteissa ja vuonna 2017 hän esiintyi Venäjän vallankumouksen satavuotismerkkipäivän johdosta järjestetyssä konsertissa Lontoossa.

Maaliskuussa 2015 Kouchak esitti "*Scheherazaden*" Emirates Airline Festival of Literaturen virallisissa avajaisissa ja vuonna 2016 hän sävelsi festivaalin virallisen teemalaulun. Vuonna 2017 Jason Kouchak esiintyi Suomi 100 juhlavuoden kunniaksi järjestetyssä konsertissa Suomen Lontoon suurlähetystössä.

Maailman shakkimestaruusottelun 2018 aattona Jason Kouchak julkaisi kappaleen nimeltä "*Victory Moves*" Magnus Carlsenin and Fabiano Caruanan kunniaksi. Vuonna 2018 hän sävelsi ja ohjasi shakki-aiheisen balettiesityksen, joka esitettiin Lontoossa Holland Parkissa naisten oikeuksien ja voimaannuttamisen 100-vuotismerkkipäivän kunniaksi. Vuonna 2019 Norway Chess päättäjäisissä Kouchak esitti Edvard Griegin Piano Concerton A Minorissa sekä maailman ensi-illan kappaleesta "*Queen of the Knight*" joka on saanut vaikutteita Philidorin "Princess of Norway" ja Mozartin Queen of the Night teoksista. Heinäkuussa 2019 Kouchak esiintyi "*Heart of Finland*" kansainvälisen shakkiturnauksen avajaisissa.

Keväällä 2020 Kouchak loi astronomiaa ja musiikkia yhdistävän teoksen Royal Astronomical Societyn 200-vuotisjuhlan ja Juri Gagarinin historiallisen avaruuslennon 60-vuotisjuhlan kunniaksi. Keväällä 2021 hän juhlisti Holland Parkin jättikokoisen shakkilaudan kymmenvuotisjuhlaa. ja heinäkuussa hän tuotti Trafalgar Squarella järjestetyn Chessfestin teemalaulun "*Into the Light*". Hän esitti kyseisen kappaleen myös Viktoria ja Albert museon "*Curiouser and Curiouser* "-näyttelyssä.

Syksyllä 2021 Kouchak esitti Rachmaninoffin teoksia Royal Automobile Clubilla juhlistaakseen Oxford vs. Cambridge Varsity kilpailua. Vuonna 2022 Kouchak loi musikaalin "*A Queen Before Her Time*" Vera Menchikistä, mikä esitettiin kansainvälisenä naistenpäivänä Lontoossa.

Heinäkuussa 2022 Kouchak ja Pattie Boyd juhlistivat kuningatar Elisabethin platinajuhlia luomalla shakkiongelman Holland Parkin jättikokoisella shakkilaudalla.

Hyväntekeväisyys
----------------

Jason Kouchak on lahjoittanut kaksi jättikokoista lasten shakkipeliä jotka sijaitsevat Lontoon Holland Parkissa (lahjoitettu Stuart Conquestin kanssa vuonna 2010) sekä Edinburghin The Meadows puistossa (lahjoitettu vuonna 2013), sekä John Tennielin Liisa Ihmemaassa shakkipelin. Hän on myös säveltänyt Chess in Schools and Communities järjestön virallisen teemalaulun "*Moving Forward*".

Vuonna 2013 Jason Kouchak johti kampanjaa Harrodsin kuuluisan piano-osaston pelastamiseksi.

Vuonna 2011 Jason Kouchak perusti Tsubasa lapsikuoron joka avasi Matsuri Festivaalin samana vuonna. Vuonna 2012 hän esitti Jupiterin Holst's Planets kuningatar Elisabet II:n 60-vuotis hallituskauden juhlatilaisuudessa Trafalgar Squarella Lontoossa. Vuonna 2016 hänen shakki- ja balettiaiheisia musiikkiteoksia esitettiin Lontoossa British Museumissa sekä New Yorkissa teemalla naisten aseman arvostaminen. Samana vuonna Jason Kouchak järjesti "Queen's Journey" nimikkeellä kulkevan tilaisuuden, jossa tuotettiin 3-ulotteinen shakkinappula. Vuonna 2017 Jason Kouchak sävelsi ja ohjasi "Queen's Journey" konseptiin perustuvan musikaalisen tanssiesityksen Judit Polgarin Global Chess Festivaalille. Vuonna 2018 hänet nimitettiin shakin taiteellisten arvojen hyväntahdonlähettilääksi (Goodwill Ambassador of Artistic Values of Chess). Vuonna 2019 Kouchak vaikutti London Chess Conferensissa shakin opettajan roolissa sekä naisten shakin puolestapuhujana.

Diskografia
-----------

* *Space Between Notes* (2017)
* *Comme d'Habitude* (2011)
* *Midnight Classics* (2008)
* *Forever* (2001)
* *Watercolours* (1999)
* *Première Impression* (1997)
* *Cello Moods (Sakura)*

Lähteet
-------

1. 1 2  Comme d'Habitude j. kouchak. Viitattu 25 May 2011.
2. ↑  London Chess Classic 2012 *londonchessclassic.com*.  30.11.2012. London Chess Classic.  Arkistoitu 24.3.2019. Viitattu 30.11.2012. (englanniksi)
3. ↑  Media Release: French Film Festival celebrates 20 glorious years (Sivusto ei turvallinen) *allmediascotland.com*. Viitattu 4.10.2012. (englanniksi)
4. ↑  London Gala concert in memory of the Arctic Convoys 1941-1945 *indymedia.org.uk*.  23.4.2013. Viitattu 23.4.2013. (englanniksi)
5. ↑  Descendant of Alexander Kolchak to perform Tchaikovsky and Borodin in memory of Russian Revolution *russianartandculture.com*.  21.10.2017. Viitattu 23.10.2017. (englanniksi)
6. ↑  Catch Up with Jason Kouchak Emirates Lit Fest 2016 *b-change.me*.  29.12.2015. Viitattu 16.4.2016. (englanniksi)
7. ↑  magpie *issuu.com*. Viitattu 8.8.2019. (englanniksi)
8. ↑  Line up of authors for Emirates Festival of Literature revealed;News SOCIETY. Viitattu 19.10.2016. (englanniksi)
9. ↑  Four Seasons in One Day Concert *finlandabroad.fi*. Viitattu 19.3.2019. (englanniksi)
10. ↑  World Championship Musical Interludes *chessbase.com*.  26.11.2018. ChessBase. Viitattu 28.11.2018. (englanniksi)
11. ↑  Closing out Norway Chess with music *chessbase.com*.  26.6.2019. ChessBase. Viitattu 29.6.2019. (englanniksi)
12. ↑  Jason Kouchak haluaa tuoda ensi kesänä Jyväskylään shakkia ja tangoa yhdistävän esityksen *ksml.fi*.  20.7.2019. Keskisuomalainen. Viitattu 26.7.2019. (suomeksi)
13. ↑  Infinite expansions: space, chess and music *chessbase.com*.  4.1.2022. ChessBase. Viitattu 8.1.2023. (englanniksi)
14. ↑  Eleven years of chess in Holland Park in London *chessbase.com*.  3.8.2021. ChessBase. Viitattu 8.1.2023. (englanniksi)
15. ↑  Oxford vs Cambridge, rowing and chess *chessbase.com*.  4.11.2021. ChessBase. Viitattu 8.1.2023. (englanniksi)
16. ↑  Thoughts on International Women's Day: Remembering Vera Menchik *chessbase.com*.  8.3.2022. ChessBase. Viitattu 8.1.2023. (englanniksi)
17. ↑  Something in the way…she moves *chessbase.com*.  27.7.2022. ChessBase. Viitattu 8.1.2023. (englanniksi)
18. ↑  Making mates on giant chessboard in Holland Park | News *Thisislondon.co.uk*.  1.11.2010. This is London. Viitattu 25.9.2011. (englanniksi)
19. ↑  Giant chess board bid to fight child obesity | News *news.scotsman.com*.  17.4.2013. Viitattu 18.4.2013. (englanniksi)
20. ↑  £350,000 Alice chessboard and a white rabbit at Fortnum's | News *news.standard.co.uk*.  24.4.2013. Viitattu 9.2.2014. (englanniksi)
21. ↑  Smart move young man | News *thesundaytimes.co.uk*.  30.3.2014.  Arkistoitu 8.7.2015. Viitattu 11.1.2014. (englanniksi)
22. ↑  CSC Chess in Schools and Communities chessinschools.co.uk.  Arkistoitu 6 huhtikuu 2015. Viitattu 27 December 2015.
23. ↑  Too many handbags and not enough maps; News *news.standard.co.uk*.  25.2.2013. Viitattu 28.2.2013. (englanniksi)
24. ↑  Chess & Ballet at the British Museum (Sivusto ei turvallinen) *chessdom.com*.  29.3.2016. Viitattu 1.5.2016. (englanniksi)
25. ↑  The Queen's Journey *yonkers.com*.  30.9.2016.  Arkistoitu 3.9.2021. Viitattu 30.10.2016. (englanniksi)
26. ↑  The Queen’s Journey: 3D printing in action *www.rbkc.gov.uk*.  28.11.2016. Viitattu 10.10.2016. (englanniksi)[vanhentunut linkki]
27. ↑  Judit Polgar's Global Chess Festival *globalfestival.com*.  18.10.2017. Viitattu 22.10.2017. (englanniksi)
28. ↑  Judit Polgar's Global Chess Festival *globalfestival.com*.  15.10.2018. Viitattu 18.10.2018. (englanniksi)
29. ↑  A Perfect Day in Budapest *globalfestival.com*.  26.10.2018. Viitattu 30.10.2018. (englanniksi)
30. ↑  A Queen’s Journey *londonchessconference.com*.  28.11.2019.  Arkistoitu 11.1.2020. Viitattu 01.01.2020. (englanniksi)

Aiheesta muualla
----------------

* Viralliset verkkosivut. Sivusto ei turvallinen.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |